  Анжелика Тихонова корреспондент «Мисс Россия 2017» конкурсын Удмуртилэсь данзэ утись Юлия Ермолина понна онлайн амалэн куара сётон кутскиз 1-тӥ оштолэзе. Со сярысь ВКонтакте мерлыко вотэсысь бамазы ивортӥзы ужрадэз радъясьёс. Нылаш понна нуналаз огпол куара сётыны луэ конкурслэн нимлыко бамаз мерлыко вотэс пыр пырыса. Финалэ потӥсь 20 нылашъёсты шараялозы 15-тӥ оштолэзе Москва дыръя 12 час бере. Туннэ нуналлы Удмуртилэсь данзэ утись 32-тӥ интыын. Со понна 715 адями куаразэ сётӥз ни. Нырысетӥ интыын, нырысь-валысь йылпумъянъёсъя, Якутиысь нылаш Анжелика Назарова. Со понна Россиын улӥсь 8 сюрс 941 адями куаразэ сётӥз. Кыкетӥ интыын Вологдаысь Елизавета Токарева. Куинетӥ — Башкириысь Альбина Ахтямова. Тодэ вайытом, «Мисс Россия» вожвылъяськонлэн финалаз Удмуртиысь нылаш одӥг пол гинэ шедьылӥз. Кылем арын улосчимы 10 тужгес чебер нылъёс пӧлын вал.  Тегъёс: Ижкар Удмуртия Россия Мерлык чеберлык  